Nafarroako Parlamentuko Mahaiak, 2021eko martxoaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko interpelazioa, osasunaren arloko emaitzen ebaluazio-ereduari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko martxoaren 1ean

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako interpelazio hau aurkezten dio Gobernuari, osasunaren arloko emaitzen ebaluazio-ereduari buruzkoa, Osoko Bilkuran eztabaidatzeko.

Bizi-itxaropena igo izanak eta osasunaren sektorean berrikuntza hainbeste garatu izanak baldintzatu egiten dute osasun-sistemen kaudimena. Pertsonek osasunaren arloan dauzkaten beharrizan konplexuetara egokitu behar dute osasun-sistemek, emaitzetara bideratutako finantzaketa areagotuta. Osasunaren arloan emaitzetara bideratutako ebaluazio ereduetan Nafarroako Gobernuak darabiltzan politikak ezagutu nahi ditugu.

Iruñean, 2021eko otsailaren 22an

Foru parlamentaria: Cristina Ibarrola Guillén